**Superfamily** var en poprockgruppe fra Moss.

Bandet debuterte med EP-en *Champagne EP* i 2004 og albumdebuterte med *Back in Paris* i 2005. Det nasjonale gjennombruddet kom imidlertid med deres andre album, *Warszawa*, i 2007. Dette året vant de Spellemannpris i kategorien pop. De vant også to Alarm-priser dette året: Beste Live Artist og Beste Låt for "The radio has expressed...". Singelen "The radio has expressed..." ble den mest spilte låten på NRK P3 i 2007.

Bandet har jevnlig toppet norske radiolister fra 2005 til 2012. De er også kjent for et meget særegent og teatralsk sceneshow med streng regi. De mest kjente låtene er «Taxi Dancing», «It's a lie», «The Radio Has Expressed Concerns About What You Did Last Night», «I could be a real winner», «Warszawa», «Let's Go Dancing» og «Pay The Price», som alle har blitt listet på NRK P3 og en rekke andre norske radiokanaler.

I august 2013 kunne NRK melde at bandet var oppløst.

Bandmedlemmer
-------------

Steven Wilson, Kim Granholt og Martin Steffensen startet bandet i 2002 som et hjemmestudioprosjekt med kun en utdatert datamaskin, et keyboard og en mikrofon. Etter at bandet fikk platekontrakt og begynte å jobbe med produsent Kåre Chr Vestrheim, fikk de et mer storslagent lydbilde, som har blitt beskrevet som en blanding av Abba og Joy Division.
Gruppen består i dag av seks medlemmer:

* Steven Ray Wilson (vokal)
* Kim Granholt (keytar, synth)
* Martin Steffensen (gitar)
* Richard Lorentz Johansen (trommer)
* Terje Krumins (kor, gitar)
* Øyvind Storli Hoel (bass)

### Tidligere medlemmer

* Agnar Lirhus (bass, fram til 2006)
* Tommy Christensen (trommer, fram til 2008)
* Hasse Rosbach (bass, 2006-2009)
* Håkon Moe (korgutt)
* Anders Nielsen (korgutt)

Historie
--------

Etter å ha spilt inn musikk hjemme fra starten i 2002 og deltatt i finalen av NRKs Urørt i 2004, fikk Superfamily kontrakt med Propeller Recordings. De ga ut debutalbumet «Back in Paris» i september 2005. I 2006 ble de nominert til Alarmprisen i to kategorier: *Beste låt* for «Taxi Dancing» og *Beste nykommer* for debutalbumet.

Superfamilys andre album, *Warszawa*, ble utgitt 21. mai 2007. Plata tok et halvt år å spille inn. Ifølge Kim Granholt brukte bandet en måned på bare den første singelen, «The radio has expressed concerns about what you did last night».

Bandet vant Spellemannprisen 2007 i klassen popgruppe for albumet «Warszawa» 2007. Samme år vant bandet to Alarmpriser etter å ha vært nominert i hele tre kategorier (Alarmprisen 2007): *Beste live-band* og *Beste låt* for «The Radio Has Expressed Concerns About What You Did Last Night». 

Superfamily ga ut albumet *Guns Tonight* 31. august 2009. De ga ut to singeler fra dette albumet, som begge fikk meget høy rotasjon på radio: "Let's go dancing" og "The songs of the weak will die".

I 2012 startet Superfamily sitt eget plateselskap, "Das Kirurg". 18. januar 2013 ga de ut albumet "All American" som ble produsert av Yngve Sætre i Duper Studio på det nye selskapet. Singelen "Pay the Price" ble listet på NRK P3.

Diskografi
----------

Album/EP'er
* *Champagne EP* (2004 – Propeller/Universal)
* *Back In Paris* (2005 – Propeller/Universal)
* *Warszawa* (2007 – Propeller/Universal)
* *Guns Tonight* (2009 – Propeller/Universal)
* *All American* (2013 – Das Kirurg/Cosmos Music Group)

Singler
* *You Can Go on a Date (If You Wannu)* (2005)
* *Taxi Dancing* (2005)
* *Warszawa* (2007)
* *I Could Be a Real Winner* (2007)
* *Teens of the 70's* (2007)
* *The Radio Has Expressed Concerns About What You Did Last Night* (2007)
* *Let's Go Dancing* (2009)
* *Pay the Price* (2012)
* *I Move from Town to Town to Find Someone* (2012)

Referanser
----------

1. ↑  «En super og velorganisert familie». *panorama.no*. 14. september 2005. Arkivert fra originalen 16. juli 2011. Besøkt 10. mars 2011.
2. ↑  Norsk låt årets hit på P3 Arkivert 17. mars 2008 hos Wayback Machine.
3. ↑  «Superfamily er historie». *nrk.no*. 6. august 2013. Besøkt 9. august 2013.
4. 1 2  Oftedahl, Live (13. juni 2007). «Superfamily». *NRK Urørt*. NRK. Besøkt 10. mars 2011.
5. ↑  Larsen, Fredrik (26. april 2007). «Super-Warszawa». *Aftenposten*. Aftenposten. Besøkt 10. mars 2011.

Eksterne lenker
---------------

* (en) Superfamily – kategori av bilder, video eller lyd på Commons Rediger på Wikidata
* (en) Superfamily på Discogs Rediger på Wikidata

* (en) Superfamily på MusicBrainz Rediger på Wikidata

* (en) Superfamily på Songkick Rediger på Wikidata

* (en) Superfamily på Last.fm Rediger på Wikidata

* (en) Superfamily på AllMusic Rediger på Wikidata
* Superfamily på Myspace
* Superfamily på Reverbnation
* Anmeldelse av WARSZAWA
* Anmeldelse av GUNS TONIGHT i VG
* Anmeldelse av GUNS TONIGHT i Bergensavisen

| * v
* d
* r
Vinnere av Alarmprisen 2007 |
| --- |
| 
* Rock
* Pop
* Hip hop/rap
* Metall
* Elektronika
* Jazz
* Beste låt
* Beste liveband
* Årets video
* Årets nykommer
* RiksAlarm
* Årets alarmpris

 |
| 
* Full liste
* 2001
* 2002
* 2003
* 2004
* 2005
* 2006
* 2007

 |

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** AllMusic
 |